Baronas (Agluona)
Baronas – upelis šiaurės Lietuvoje, Biržų rajone; Agluonos kairysis intakas (Apaščios baseinas). Prasideda mažame miškelyje prie Šalnių kaimo, teka į šiaurę lygiagrečiai su Juodupe ir Gavėnupiu. Žemupyje prateka Liekniškio miškelį. Įteka į Agluoną 5,3 km nuo jos žiočių, 3 km į pietus nuo Biržų. Intakų neturi. Baseinas labai siauras. Visa vaga ištiesinta. Šalia upelio įsikūrę Gataučiai, Nausėdžiai, Liepos, Zastaučiai, Pagavėniai, Ožkiniškis. Upėvardis Barõnas kildinamas iš slavybės baronas ('avinas, tekis').